An Type 95 Ha-Gō (九五式軽戦車 ハ号 kyūgo-shiki kei-sensha Ha-Gō), anvet ivez Ke-Go, a oa un tank lijer implijet gant nerzhioù lu Impalaeriezh Japan. Implijet e voe e-pad ar Brezel Sina-Japan, a-enep an Unvaniezh soviedel e-pad Emgann Khalkhin Gol, hag a-hed an Eil brezel-bed. Efedus e oa a-enep an droadegiezh met, evel an tank lijer stadunanat M3 Stuart, ne oa ket bet savet evit talañ ouzh tankoù all. E-tro 2300 Type 95 Ha-Go a oa bet produet, ar pezh a laka anezhañ da vezañ ar charbed hobregonet stourm produet ar muiañ gant Japan.